जसरी हत्या व्यक्तिगत र सामूहिक हुने गर्छ, आत्महत्या पनि व्यक्तिगत मात्र नभएर सामूहिक समेत हुने गर्छ। आन्ध्र प्रदेशमा प्रतिवर्ष कपास किसानहरूले सामूहिक आत्महत्या गर्छन्। अरू किसानलाई वृष्टि फलदायक हुने गर्छ। तिनीहरूको निम्ति वृष्टि नै आत्महत्याको कारण बनिदिन्छ। लाख रुपियाँसम्मको ऋण लिएका हुन्छन् महाजनहरूबाट। वृष्टिले बाली बिग्रिए तिनीहरूसामु आत्महत्याबाहेक अरू बाटो रहँदैन।
